Resolució 229/2020, de 26 de març
Administració: Ajuntament de Lladó
Actuacions de l'Ajuntament en relació amb les obres d'una finca contigua.
La reclamació, en els propis termes en què està formulada, conté peticions que desborden aquest procediment, ja que l'article 29.2 estableix expressament que són inadmissibles les sol·licituds d'informació que comportin la petició d'informes o dictàmens o que formulin consultes jurídiques, sens perjudici de què pugui ser admissible la consulta o l'orientació en el marc de la legislació general de procediment administratiu, si escau.
La reclamació planteja, a més, un problema de congruència amb la sol·licitud, i tenint en compte el caràcter revisor d'aquest procediment, s'ha de cenyir l'objecte de la reclamació als termes de la sol·licitud que en porta causa.
Considerant que no és admissible la petició d'informació futura ("mesures que es duran a terme a partir d'avui per solucionar el problema"), ni tampoc les peticions d'actuació ("informar o demanar al Sr.
XXX el correcte acabament segons llei i projecte d'obres") l'objecte de la reclamació s'ha d'acotar a la informació prèviament existent a mans de l'Ajuntament sobre el permís d'obres i les actuacions de supervisió dutes a terme per l'Ajuntament en relació amb aquestes obres, i aquesta informació s'ha lliurat ja.
Número d'expedient de la reclamació: 74/2020
Sentit de la Resolució: Inadmissió parcial i finalització per la pèrdua sobrevinguda de l'objecte
D'acord amb aquests preceptes, la GAIP és competent per tramitar i resoldre aquesta Reclamació, ja que deriva d'una sol·licitud d'informació adreçada a un Ajuntament inclòs en l'àmbit d'aplicació de la llei (article 3.1.a LTAIPBG).
La Reclamació, en els propis termes en què està formulada, conté peticions que desborden aquest procediment: és el cas de la petició accessòria de què, si li correspon legalment, la reclamació serveixi per tenir per sol·licitada una indemnització.
La pròpia petició principal ("Demano que l'Ajuntament presenti un informe dels inicis i finals d'obra, de les inspeccions fetes i de les notificacions que legalment s'haurien d'haver fet al respecte i les observacions que al respecte vulgui notificar") és inadmissible en la mesura en què es pretengui que s'elabori un informe ex novo i per satisfer aquesta Reclamació, ja que l'article 29.2 estableix expressament que són inadmissibles les sol·licituds d'informació que comportin la petició d'informes o dictàmens o que formulin consultes jurídiques, sens perjudici de què pugui ser admissible la consulta o l'orientació en el marc de la legislació general de procediment administratiu, si escau.
La reclamació planteja, a més, un problema de congruència amb la sol·licitud, i tenint en compte el caràcter revisor d'aquest procediment, s'ha de cenyir l'objecte de la reclamació als termes de la sol·licitud que en porta causa: "Conèixer l'estat del permís d'obres.
Saber quines actuacions s'han dut a terme fins ara per tal de supervisar, informar i/o demanar al Sr.
XXX el correcte acabament segons llei i projecte d'obres.
Saber les mesures que es duran a terme a partir d'avui per tal de solucionar el problema exposat."
D'altra banda, considerant que no és admissible la petició d'informació futura ("mesures que es duran a terme a partir d'avui per solucionar el problema"), ni tampoc les peticions d'actuació ("informar o demanar al Sr.
XXX el correcte acabament segons llei i projecte d'obres"), l'objecte de la reclamació s'ha d'acotar a la informació prèviament existent a mans de l'Ajuntament sobre el permís d'obres i les actuacions de supervisió dutes a terme per l'Ajuntament en relació amb aquestes obres, i aquesta informació s'ha lliurat ja (antecedent 6) en informar l'Ajuntament que havia comunicat al Sr.
XXXX que no s'havien complert les condicions especificades en la llicència d'obres atorgada per l'Ajuntament en data 1/08/2008 i que havia de sol·licitar una nova llicencia d'obres per tal de donar compliment a les condicions d'obra imposades; que, en relació amb les parets mitgeres, la situació actual no suposa cap incompliment de la normativa urbanística municipal; que, atès que les obres no estan finalitzades, l'Ajuntament no disposa de l'informe de final d'obres signat per cap tècnic, i finalment, que no s'ha iniciat cap requeriment ferm al senyor XXX.
Sobre la base dels antecedents i fonaments jurídics exposats, el Ple de la GAIP, en la sessió de 26 de març de 2020, resol per unanimitat: